Document ID: 32008D0801

NÕUKOGU OTSUS,
25. september 2008,
ÜRO korruptsioonivastase konventsiooni Euroopa Ühenduse nimel sõlmimise kohta
(2008/801/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 47 lõiget 2, artikli 57 lõiget 2, artiklit 95, artikli 107 lõiget 5, artikleid 179 ja 181a, artikli 190 lõiget 5, artikli 195 lõiget 4, artiklit 199, artikli 207 lõiget 3, artikli 218 lõiget 2, artikleid 279, 280 ja 283 koostoimes artikli 300 lõike 2 esimese lõiguga ja artikli 300 lõike 3 esimese lõiguga,
võttes arvesse komisjoni ettepanekut,
võttes arvesse Euroopa Parlamendi arvamust (1)
ning arvestades järgmist:
(1)
Komisjon on nõukogu nõusolekul ja ühenduse nimel pidanud läbirääkimisi ÜRO korruptsioonivastase konventsiooni (edaspidi „konventsioon”) ühenduse pädevusse kuuluvate osade üle.
(2)
Nõukogu on andnud komisjonile loa pidada läbirääkimisi ühenduse liitumise üle kõnealuse konventsiooniga.
(3)
Läbirääkimised viidi edukalt lõpule ja selle tulemusel koostatud dokumendile kirjutati ühenduse nimel alla 15. septembril 2005, eeldusel et vastavalt 10. mai 2005. aasta nõukogu otsusele (Euroopa Ühenduse nimel ÜRO korruptsioonivastase konventsiooni allakirjutamise kohta) sõlmitakse see hilisemal kuupäeval.
(4)
Mõned liikmesriigid on juba konventsiooni osalised, teistes liikmesriikides on ratifitseerimine alles käimas.
(5)
Täidetud on tingimused, mis lubavad ühendusel anda hoiule konventsiooni artikli 67 lõikes 3 ette nähtud heakskiitmiskirja.
(6)
Konventsioon tuleks heaks kiita, et ühendus saaks selles oma pädevuse piires osaleda.
(7)
Ühendus peaks heakskiitmiskirja hoiuleandmisega samal ajal andma hoiule ka deklaratsiooni Euroopa Ühenduse pädevuse kohta konventsiooniga reguleeritud küsimustes selle artikli 67 lõike 3 alusel.
(8)
Ühendus peaks heakskiitmiskirja hoiuleandmisega samal ajal andma hoiule ka vaidluste lahendamist käsitleva avalduse vastavalt konventsiooni artikli 66 lõikele 2,
ON TEINUD JÄRGMISE OTSUSE:
Artikkel 1
Käesolevaga kiidetakse ühenduse nimel heaks ÜRO korruptsioonivastane konventsioon.
Konventsiooni tekst on esitatud I lisas.
Artikkel 2
Nõukogu eesistujal on õigus määrata isik(ud), kes on volitatud hoiule andma ühenduse suhtes siduva ametliku heakskiitmiskirja. Ametlik heakskiitmiskiri sisaldab käesoleva otsuse II lisas esitatud, konventsiooni artikli 67 lõike 3 kohast pädevusdeklaratsiooni. Heakskiitmiskiri sisaldab ka käesoleva otsuse III lisas esitatud avaldust.
Brüssel, 25. september 2008

Labels: 11
15
5